GRACE ΝΒ αντιμετώπιση βλαβών - eco-heating.gr\nGRACE ΝΒ αντιμετώπιση βλαβών\nPostby vega » 10 Dec 2015, 00:03\nΑν και οι περιφήμες Κινέζικης προέλευσης σόμπες πέλλετ GRACE είναι ιδιαίτερης αντοχής, δεν παύει μερικές φορές να παρουσιαστούν μερικές βλάβες.\nΣυνήθως παρουσιάζουν ορισμένες δυσλειτουργίες στα ηλεκτρονικά τους που αντιμετώπιζονται σχεδόν εύκολα χωρίς να χρειαστεί κάποια αντικατάσταση κεντρικής πλακέτας. Εαν όμως κάποια στιγμή χρειαστεί η αντικατάσταση της θα πρέπει να γνωρίζεται τα εξής:\nΟι σόμπες grace κυκλοφόρησαν στην Ελληνική αγορά σε 3 διαφορετικές εκδόσεις με ίδιο σώμα [σόμπα] αλλά με διαφορετικό εξοπλισμό.\nΜπορούμε να τις ξεχωρίσουμε απο την ημερομηνία κατασκεύης που αναγράφεται επάνω στην ηλεκτρονική πλάκετα [αφού ανοίξουμε το περίβλημα] Απο τις πρώτες εισαγωγές με πολύ περιορισμένο αριθμό κομματιών θα δούμε έτος κατασκεύης 2009 [πολύ σπάνιο] και 2010 με 2 διαφορετικού τύπου και στην όψη κεντρική πλακέτα. Αυτες οι εκδόσεις δεν περιείχαν στο μενού την Ελληνική γλώσσα για τον χρήστη.\nΣτις επόμενες εισαγωγές τα ηλεκτρονικά των σομπών αναβαθμίστηκαν με έτος κατασκευής 2012 και επιπλέον με Ελληνικό μενού.\nΣε κάθε περίπτωση αλλαγής κεντρικής πλακέτας η πάνελ μενού θα πρέπει να το αναζητήσετε [ανταλλακτικό ]βάση χρονολογίας κατασκευής σόμπας. Δεν συνεργάζεται πλάκετα η πάνελ μενού με διαφορετικές ημερομήνίες κατασκεύης, ούτε τα μηχανικά μοτέρ [καύσης, ανακύκλωσης, κοχλία]


Ιερά Μητρόπολις Γ.Ο.Χ. Αττικής & Βοιωτίας - Εγκαίνια του «Ποντιακού Θεάτρου» στη Γκορυτσά Ασπροπύργου\nHomeΕἰδήσειςΕγκαίνια του «Ποντιακού Θεάτρου» στη Γκορυτσά Ασπροπύργου\nΑνταποκρινόμενος στη πρόσκληση της Δημοτικής αρχής, ο Ποιμενάρχης μας κ. Χρυσόστομος, τέλεσε τον Αγιασμό των εγκαινίων του νέου «Ποντιακού Θεάτρου» στη Γκορυτσά Ασπροπύργου, παρουσία του Δημάρχου κ. Νικόλαου Μελετίου, Αντιδημάρχων, Δημοτικών Συμβούλων και εκατοντάδων πολιτών του Ασπροπύργου.\nΟ Ασπρόπυργος συνεχίζει να διατηρεί τον εθνικό μας πολιτισμό και αυτό αποδεικνύεται με το νέο παράρτημα του Πνευματικού Κέντρου Ασπροπύργου, αυτό του «Ποντιακού Θεάτρου», που έρχεται να υλοποιήσει στόχους της Δημοτικής αρχής του τόπου μας την οποία και ευχαριστούμε. Κάποιοι προσπάθησαν να εξαφανίσουν και να αλλοιώσουν τον διαχρονικό πολιτισμό μας τις τελευταίες δεκαετίες, εμείς όμως επιμένουμε όχι μόνο να διασώσουμε, αλλά και να μεταλαμπαδεύσουμε στις νέες γενιές αυτά που κράτησαν αιώνες το Εθνικό μας στερέωμα, τόνισε μεταξύ άλλων ο Σεβασμιώτατος.\nΤο νέο αυτό παράρτημα του Πνευματικού Κέντρου του Δήμου θα φιλοξενεί πολιτιστικές δραστηριότητες όπως ζωγραφική, λογοτεχνία και μουσική.\nΙδιαίτερες ευχές δόθηκαν στους πρωτεργάτες και υποστηρικτές του έργου, στον Πρόεδρο του «Θεατρικού» κ. Δημήτριο Ευσταθιάδη και τον Πρόεδρο του Πνευματικού κ. Μελέτιο Μπουραντά οι οποίοι μετέφεραν το δικό τους χαιρετισμό, καθώς και στους Αντιδημάρχους Αναστάσιο Παπαδόπουλο και Παντελή Σαββίδη.


6ο ΝΗΠΙΑΓΩΓΕΙΟ ΝΑΟΥΣΑΣ: "ΜΥΡΙΣΕ ΑΝΟΙΞΗ ΣΤΟ ΟΛΟΗΜΕΡΟ ΝΗΠΙΑΓΩΓΕΙΟ"\n"ΜΥΡΙΣΕ ΑΝΟΙΞΗ ΣΤΟ ΟΛΟΗΜΕΡΟ ΝΗΠΙΑΓΩΓΕΙΟ"\nΠρώτη ημέρα μετά τις διακοπές και τα παιδιά έφεραν στο σχολείο φράουλες.\nΈτσι ξεκινήσαμε και για τα φρούτα της Άνοιξης μιλήσαμε. Γράψαμε το όνομα τους και τι φτιάχνουμε από αυτά.\nΤην παροιμία "όπου ακούς πολλά κεράσια, πάρε και μικρό καλάθι" συζητήσαμε και με ζωγραφιές τη φράση συμπληρώνοντας κατανοήσαμε.\nΚόψαμε, κολλήσαμε κι έναν Ανοιξιάτικο φρουτάνθρωπο δημιουργήσαμε!\nΗ Άνοιξη είναι η εποχή, που τα φρέσκα λαχανικά έχουν γιορτή. Διαβάσαμε την ιστορία "Η παρέλαση των λαχανικών" . Σε χαρτί του μέτρου τα ζωγραφίσαμε.\nΜε χαρτόνι,κάναμε κούκλες -λαχανικά. Στο κουκλοθέατρο τα παιδιά αυτοσχεδίασαν και την θρεπτική αξία των λαχανικών παρουσίασαν.\nΠαίξαμε τα παιχνίδια "Ένα λεπτό κρεμμύδι".και "Βρες ποιό λαχανικό λείπει".\nΜουσική τραγούδι και χορό είχε το πρότζεκτ αυτό. Ακούσαμε τα τραγούδια " Το χοντρό μπιζέλι"\n"Μια πατάτα χοντρούλα¨ ,"Ο πρίγκιπας λεμόνης" . Τα παιδιά τραγούδησαν και χόρεψαν με την καρδιά τους.. Μιλήσαμε και για ρυθμό, παύση ολόκληρο και μισό. Με τραγούδια ρυθμικά "Ο μαναβης μας περνάει" και "Ένα κεράσι σε μια τούρτα" κρατήσαμε το ρυθμό με παλαμάκια αρχικά και μουσικά όργανα μετά. Όταν το τραγούδι σταματά, το κάθε παιδί αλλάζει, το μουσικό όργανο που κρατά.\nΜια εμπειρία μοναδική, ένα πολύχρωμο φαί, στο σχολείο μαγειρέψαμε όλοι μαζί. Βρήκαμε σε βιβλία μαγειρικής, συνταγή για το τουρλού. Γράψαμε τα υλικά, πλύναμε, τα λαχανικά, όλοι είχαν συμμετοχή στου φαγητού την παρασκευή. Τα παιδιά έφαγαν αρκετά και μερικά έφαγαν πιάτα διπλά!!\nΚολάζ και ζωγραφική, μια τεχνική μεικτή, κάναμε με εικόνες από Ανοιξιάτικη διατροφή.\nΣτην ενότητα για τα γαλακτοκομικά, φτιάξαμε επιδόρπιο με γιαούρτι, φράουλες και μέλι.\nΣτα κεσεδάκια από το γιαούρτι, βάλαμε βαμβάκι, ρίξαμε φακές και νερό και περιμένουμε να φυτρώσουν, πράσινα φύλλα να δώσουν. Κάθε μέρα ποτίζουμε και παρατηρούμε τη "φυτεία" μας.\nΜε τα πιρούνια τσιμπάμε το φαί, όμως όταν στη μπογιά τα βουτάμε και στο χαρτί τα τραβάμε, κάνουμε και ζωγραφική, πολύ διασκεδαστική! Προσθέτουμε φασόλια και φακές κι έχουμε μαργαρίτες έτοιμες. Λίγο πριν την Πρωτομαγιά, φτιάξανε τα παιδιά, Ανοιξιάτικα κάδρα με όσπρια.\nΕτικέτες Ανοιξη, Διατροφή, εργασίες, μαθηματικά γραπτός και προφορικός λόγος\nΑΝΑΡΤΗΣΗ ΓΕΩΓΡΑΦΙΚΩΝ ΟΡΙΩΝ Τα νήπια και πρ...\nH Άνοιξη είναι εδώ.... Επιστρέψαμε από τ...


Το Στοίχημα - Ειδήσεις [Τα φώτα στο Πεκίνο]\nΤα φώτα στο Πεκίνο\nΗ Γκουοάν έκανε το χειρότερο δυνατό ξεκίνημα απέναντι στη Σαντόνγκ Λουνένγκ, καθώς δέχθηκε το γκολ στο πρώτο πεντάλεπτο. Ισορρόπησε στη συνέχεια και ισοφάρισε στο 40', ενώ μπορούσε να πάρει τη νίκη βάσει ευκαιριών. Δεύτερη ισοπαλία στα τρία τελευταία ματς, το εντυπωσιακό είναι ότι έχει μόλις μία ήττα στο πρωτάθλημα και αυτό τη διατηρεί στην κορυφή της βαθμολογίας. Στόχος είναι να παίξει στο Τσάμπιονς Λιγκ Ασίας. Διεθνείς είναι οι Ντουν (μ. 13/1), Σιχάο (ε. 10/2), εξέτισε ο Τάο (α. 14/0).\nΗ Τζιανγκσού είχε τον έλεγχο στο μεγαλύτερο διάστημα του ματς με την Γκουιζού, αλλά δέχθηκε το γκολ στο 65' κι έδειχνε να στριμώχνεται. Φαίνεται, όμως, ότι η εξέλιξη αυτή οδήγησε στην αφύπνιση των παικτών της, σημείωσε τρία τέρματα στο τελευταίο εικοσάλεπτο και πήρε σπουδαία νίκη. «Δύο στα δύο», βρίσκεται οριακά εκτός της πρώτης τετράδας και δείχνει ότι θα πρωταγωνιστήσει έως το φινάλε. Τιμωρημένος ο Παλέτα (α. 13/0), διεθνής ο Χουάνγκ (μ. 15/6), αμφίβολος δίνεται ο Τεϊσέιρα (μ. 15/6).\nΝΤΑΛΙΑΝ ΓΙΦΑΝΓΚ-ΚΟΥΑΝΓΚΤΣΟΟΥ ΡΦ\nΗ Νταλιάν παρουσιάστηκε απρόσμενα δυνατή απέναντι στη Σαγκάη ΣΙΠΓ, εκείνη έβγαλε τις καλύτερες ευκαιρίες στο ματς και το γκολ του Βέλγου Γιανίκ Καράσκο στο 51' ήταν αρκετό για τη νίκη (η ασίστ από τον εξαιρετικό Κολομβιανό Ριάσκος). Το σερί των τριών ηττών έφτασε στο τέλος του και παρά το ότι παραμένει χαμηλά στη βαθμολογία, δείχνει ότι έχει τις δυνάμεις να κάνει τη μεγάλη αντεπίθεση με στόχο την παραμονή στη μεγάλη κατηγορία. Τιμωρημένοι οι Γιανγκ (α. 11/0), Ζου (μ. 12/0), δίχως απρόοπτες ελλείψεις.\nΗ Κουανγκτσόου ΡΦ άνοιξε κι έκλεισε το σκορ απέναντι στην Κουανγκτσόου, στο μεγάλο ντέρμπι της Γκουανγκζού, αλλά ενδιάμεσα αντιμετώπισε σοβαρά προβλήματα, δέχθηκε τέσσερα γκολ και μοιραία έμεινε με άδεια χέρια. Μόλις μία νίκη στα τελευταία πέντε ματς, η αμυντική λειτουργία της έχει τεράστιο θέμα και αυτή είναι η βασική αιτία που παραμένει χαμηλά. Αντιμετωπίζει εκτός την Νταλιάν μετά το 2014 και οι τελευταίες αναμνήσεις της δεν είναι καλές (αρνητικό σερί 0-2-2). Διεθνής ο Χουάνγκ (α. 13/0).\nΗ Τιαντζίν Τέντα δεν μπήκε καλά στο ματς με τη Χεμπέι και μάλιστα δέχθηκε το γκολ στο πρώτο εικοσάλεπτο. Στη συνέχεια ανέβασε στροφές, έχασε πέναλτι με τον Ατσεαμπόνγκ αλλά ο ίδιος παίκτης ισοφάρισε στο 63'. Όλα έδειχναν ότι θα αρκεστεί στην ισοπαλία, αλλά ο Ξίε πέρασε στο ματς στο 87' και με την πρώτη επαφή του με την μπάλα έστειλε την μπάλα στα αντίπαλα δίχτυα, για να δώσει τη νίκη στην ομάδα του. «Δύο στα τρία», μπήκε στο πρώτο μισό της βαθμολογίας, είναι ανεβασμένη. Δύσκολα ο Μίκελ (μ. 12/1).\nΗ Χενάν έκανε εξαιρετικό πρώτο ημίχρονο στην έδρα της Τιαντζίν κι έδειχνε άνετη μετά το γκολ στο 29', ενώ από το 43' έπαιζε με παίκτη παραπάνω. Στο 51' έγραψε το 2-0 (δύο γκολ ο Βαζ Τε), αλλά το 2-1 με τη σέντρα προκάλεσε το σχετικό άγχος (δίκαιη νίκη). «Δύο στα τρία» ο πρόσφατος απολογισμός της, τα περιθώρια δεν είναι άπλετα και σταδιακά βγάζει αντίδραση, αποδεικνύοντας ότι μπορεί τη σωτηρία, αρκεί να λύσει το επιθετικό πρόβλημα. Τιμωρημένος ο Καράνγκα (ε. 2/0), διεθνής ο Τσενγκ (α. 13/0).\n1.Γκουοάν Πεκίνου 30 11 10 0 1 23 - 5 5 0 0 14 - 3 5 0 1 9 - 2\n2.Σανγκάη ΣΙΠΓ 28 11 9 1 1 22 - 9 5 0 1 13 - 8 4 1 0 9 - 1\n3.Κουανγκτσόου Εβερ. 25 11 8 1 2 17 - 8 5 1 1 11 - 4 3 0 1 6 - 4\n4.Σαντόνγκ Λουνέγκ 20 11 6 2 3 21 - 12 4 1 1 11 - 4 2 1 2 10 - 8\n5.Γιανγκσού Σ. 17 11 5 2 4 23 - 19 4 1 0 14 - 6 1 1 4 9 - 13\n6.Τσόνγκινγκ Λιφάν 16 11 4 4 3 15 - 17 3 2 2 7 - 8 1 2 1 8 - 9\n7.Τιαντζίν Τέντα 15 11 4 3 4 17 - 17 2 2 1 8 - 7 2 1 3 9 - 10\n8.Κουανγκτσόου Ρ&Φ 14 11 4 2 5 20 - 25 3 1 0 11 - 6 1 1 5 9 - 19\n9.Ντάλιαν Γιφάνγκ 13 11 3 4 4 13 - 16 1 1 3 4 - 6 2 3 1 9 - 10\n10.Χενάν Τζιανιέ 12 10 3 3 4 14 - 15 1 1 3 6 - 8 2 2 1 8 - 7\n11.Γουχάν Ζαλ 11 10 3 2 5 11 - 15 2 2 2 7 - 7 1 0 3 4 - 8\n12.Σενζχέν 11 11 3 2 6 12 - 18 3 1 2 9 - 8 0 1 4 3 - 10\n13.Σανγκάη Σενχούα 8 11 2 2 7 15 - 21 1 0 4 9 - 13 1 2 3 6 - 8\n14.Χεμπέι Ζχόνγκζι 8 11 2 2 7 11 - 19 1 1 3 7 - 9 1 1 4 4 - 10\n15.Μπειζίνγκ Ρενέ 8 11 2 2 7 10 - 20 2 1 2 7 - 7 0 1 5 3 - 13\n16.Τιαντζίν Κουανγιάνγκ 7 11 1 4 6 13 - 21 0 3 2 6 - 9 1 1 4 7 - 12


Με καινούργια ενημέρωση, η OnePlus εξαφανίζει\nΔυστυχώς, η νέα σειρά OnePlus 8 έχει το ίδιο πρόβλημα με τις πράσινες αποχρώσεις οθόνης όπως συνέβη και με το Galaxy S20 Ultra. Τα φόρουμ της εταιρείας είναι γεμάτα αναφορές για αυτό το πρόβλημα, αλλά φαίνεται ότι η εταιρεία τα έχει όλα υπό έλεγχο. Ευτυχώς, τα νέα τηλέφωνα OnePlus έλαβαν γρήγορα μια ενημέρωση που επιλύει το πρόβλημα.\nΑπλά, με νέα ενημέρωση δίνεται τέλος από την OnePlus\nΚυκλοφόρησε η ενημέρωση OxygenOS 10.5.5 για το OnePlus 8 Pro και η ενημέρωση 10.5.4 για την vanilla έκδοση. Η λίστα αλλαγών στην ενημέρωση για το 8 Pro περιλαμβάνει μεγαλύτερη ευαισθησία αφής στα άκρα της οθόνης και βελτιστοποίηση ορισμένων εφέ. Αυτή η ενημέρωση θα πρέπει να αντιμετωπίσει το πράσινο χρώμα που αναφέραμε αρκετοί χρήστες πριν από λίγες ημέρες.\nΜετά την εγκατάσταση του OxygenOS 10.5.5, οι κάτοχοι συσκευών θα έχουν “καλύτερη σταθερότητα συστήματος”. Η ενημέρωση έχει επίσης μερικές νέες δυνατότητες για το σύστημα κάμερας, καθώς βελτιώνει την ισορροπία λευκού και την ακρίβεια εστίασης σε περιβάλλοντα χαμηλού φωτισμού, βελτιώνει επίσης την ομαλότητα και τη σταθερότητα της κάμερας και του περιβάλλοντος χρήστη. Η σύνδεση Wi-Fi και το δίκτυο κινητής τηλεφωνίας της συσκευής βελτιώνεται επίσης από την ενημέρωση.\nΗ αναβάθμιση στο OnePlus 8 περιλαμβάνει διόρθωση της πράσινης απόχρωσης στην οθόνη, ενώ παρατηρείται μια βελτιωμένη σταθερότητα του συστήματος μαζί με κάμερα και βελτιώσεις συνδεσιμότητας.\nDiablo Immortal: Τι συνέβη; – Geekdom News\nInstagram: Ξεπέρασε το Twitter ενώ παρουσιάζει συνεχή αύξηση χρηστών\nΗ Microsoft επενδύει στην Cyanogen\nHMD: Δεν ξέρουμε τι μεσολάβησε, αλλά η εταιρεία άλλαξε γνώμη για το κλείδωμα των Bootloaders στα Nokia smartphones\nΤο Huawei P smart + 2019 κάνει ντεμπούτο με εξαιρετικά ευρεία κάμερα


Διακοπές Archives - Olagiatopaidi.gr\nΠροτάσεις για Διακοπές. Τοποθεσίες, προσφορές για ξενοδοχεία και αεροπορικά, ακτοπλοϊκά εισητήρια.\nΑπίστευτο δώρο για τους ερωτευμένους – Κλείσε 3ημερο με λιγότερα από 100 ευρώ!\nPosted on February 8, 2018 Author Συντακτική Ομάδα olagiatopaidi.gr\nAπίστευτο Δώρο από το το ekdromi.gr: για τους Ερωτευμένους : Χάρισε μια υπέροχη Εκδρομή και ζήστε μαζί μια απόδραση από την καθημερινότητα. Οι τιμές ξεκινούν με λιγότερα από 100€. Πρόλαβε τις προσφορές κλείνοντας 1 θέση σε ένα από τα πολυτελέστατα ξενοδοχεία για το 3ημερο της Καθαράς Δευτέρας αλλά και όχι μόνο… Δες εδώ τα ξενοδοχεία:… Read more Απίστευτο δώρο για τους ερωτευμένους – Κλείσε 3ημερο με λιγότερα από 100 ευρώ!\nΟι 40 Παραλίες της Χαλκιδικής (Αφιέρωμα)!\nPosted on August 5, 2017 Author Συντακτική Ομάδα olagiatopaidi.gr\nΛένε ότι «σαν τις παραλίες της Χαλκιδικής δεν έχει»! Σαν το ελληνικό φως, τα παρθένα τοπία, τα χρώματα και τα αρώματα, την ενέργεια της φύσης, την παράδοση των γεύσεων, την απόλυτη χαλάρωση αλλά και τη μυσταγωγία. Λένε ότι τα σμαραγδένια κρυστάλλινα νερά και τα ατελείωτα χιλιόμετρα αμμουδιάς με κοσμοπολίτικες παραλίες και κολπίσκους ερωτικούς ξυπνούν όλες… Read more Οι 40 Παραλίες της Χαλκιδικής (Αφιέρωμα)!\nΔιακοπές στην Ικαρία – Ξενοδοχεία και Αξιοθέατα\nPosted on July 12, 2017 Author Συντακτική Ομάδα olagiatopaidi.gr\nΔιακοπές στην Ικαρία για πολλούς λόγους… Ανακαλύψτε τις πιο εξωτικές, ρομαντικές, μοναχικές και πολυσύχναστες παραλίες της Ικαρίας. Βρείτε πώς μπορείτε να φτάσετε σε κάθε παραλία και πότε είναι η καλύτερη στιγμή για να πάτε. Ανακαλύψτε όλα τα παραδοσιακά και σύγχρονα χωριά της Ικαρίας και μάθετε ιστορίες από τους ντόπιους. Ανακαλύψτε τους μοναδικούς οικοτόπους και την… Read more Διακοπές στην Ικαρία – Ξενοδοχεία και Αξιοθέατα\nΔιακοπές: Ώρα για Πάρο με διαμονή από 35 ευρώ τη βραδιά!\nPosted on June 26, 2017 Author Συντακτική Ομάδα olagiatopaidi.gr\nΨάξαμε και σας βρήκαμε τα πιο όμορφα και οικονομικά ξενοδοχεία στην Πάρο και συγκεκριμένα σε Παροικιά, Νάουσα και Λογαρά από 35 ευρώ την βραδυά. Αξίζει να δείτε τις προσφορές και να κλείσειτε αμέσως τις φετινές διακοπές σας πριν είναι αργά… Δείτε τις διαθέσιμες προσφορές σε ξενοδοχεία πατώντας εδώ Σχετικά με την Πάρο: Δείτε Η απλότητα… Read more Διακοπές: Ώρα για Πάρο με διαμονή από 35 ευρώ τη βραδιά!\nPosted on June 22, 2017 Author Συντακτική Ομάδα olagiatopaidi.gr\nΚλείσε τώρα ξενοδοχείο από 28 έως 49 ευρώ τη βραδιά μέσω του trivago (δες προσφορά) Ξενοδοχεία στην Άνδρο για κάθε απαίτηση. 31 εξαιρετικές παραλίες στην Άνδρο


Γιατί πρέπει να στειρώνονται και οι αρσενικοί γάτοι – SCARS\nΈλεγχος πληθυσμού * Λόγοι υγείας * Θέματα συμπεριφοράς\nΑυτοί είναι κάποιοι από τους λόγους για τους οποίους πρέπει να στειρώνονται.\nΔυστυχώς υπάρχουν σίγουρα εκατοντάδες, μάλλον χιλιάδες, μήπως εκατοντάδες χιλιάδες(;), γάτες και γατάκια βρίσκουν τραγικό θάνατο. Εθελοντές, σωματεία και συνειδητοποιημένοι ιδιοκτήτες/κηδεμόνες κάνουν ότι μπορούν προκειμένου να ελεγχθεί ο πληθυσμός με τη στείρωση αλλά ο αριθμός ίσως είναι εκτός ελέγχου.\nΠολύ συχνά λαμβάνεται υπόψιν μόνο η θηλυκή γάτα καθώς εκείνη είναι που κυοφορεί και γεννάει. Οι θηλυκές βρίσκονται σε οίστρο μέχρι να ζευγαρώσουν. Δύο μήνες μετά την γέννα θα έχουν και πάλι οίστρο. Δεν τίθεται θέμα για το αν οι θηλυκές πρέπει να στειρώνονται, είναι πλέον πολύ κοινή η επέμβαση.\nΤα αρσενικά αντίθετα δεν έχουν οίστρο, αλλά από την ηλικία των 4 μηνών μπορούν να γονιμοποιήσουν θηλυκή σε οίστρο και εφόσον τους δοθεί η ευκαιρία, θα το κάνουν. Ξανά και ξανά.\nΗ στείρωση είναι μία πολύ απλή διαδικασία κατά την οποία αφαιρούνται οι όρχεις από μία πάρα πολύ μικρή τομή.\nΜη στειρωμένα αρσενικά έχουν την τάση να αναπτύσσουνανεπιθύμητες συμπεριφορές όπως το να ψεκάζουν με τα ούρα τους για να μαρκάρουν την περιοχή τους. Η μυρωδιά αυτή τόσο στο σπίτι όσο και σε εξωτερικούς χώρους πολλές φορές ξεπερνά κατά πολύ τα όρια του υποφερτού. Η στείρωση μειώνει δραματικά το φαινόμενο αυτό, σχεδόν το εξαλείφει.\nΔεν πρέπει φυσικά να παραλείψουμε να αναφέρουμε ότι η στείρωσηουσιαστικά εξαλείφει την πιθανότητα ανάπτυξης όγκων ή καρκίνου των όρχεων και προστάτη, οπότε το ζώο θα ζήσει μια μακροχρόνια και υγιέστατη ζωή.\nΤέλος, το να στειρώσεις ένα αρσενικό γάτο είναι το πιο σωστό πράγμα που μπορεί κάποιος να κάνει. Παρά το γεγονός ότι οι εθελοντές ή οι ιδιοκτήτες δεν συσχετίζονται άμεσα με το αποτέλεσμα της… “ερωτικής τους ζωής” δλδ τα γατάκια, οι γάτοι συμβάλλουν άμεσα στο ήδη υπάρχον πρόβλημα του υπερπληθυσμού


Θα Πάθετε ΣΟΚ! Δείτε Πώς Είναι Σήμερα ο Ηθοποιός Robert Powell, 41 Χρόνια Μετά το «Ιησούς από τη Ναζαρέτ» – spicynews12\n«Όταν κλήθηκα να υποδυθώ τον Ιησού, ήμουν 31 ετών και ομολογώ ότι μέχρι τότε δεν είχα κανένα ιδιαίτερο ενδιαφέρον για τη θρησκεία και καμία απολύτως γνώμη για τον Χριστό. Τώρα, ύστερα από 9 μήνες γυρισμάτων σε επιβλητικά τοπία του Μαρόκου και της Τυνησίας, μπορώ να πω ότι πραγματικά πιστεύω στον Ιησού, ακόμη και αν δεν πηγαίνω τακτικά στην εκκλησία.” και σε άλλη συνέντευξη είχε πει “Στη σκηνή της Σταύρωσης, ήμουν λίγο νευρικός, ίσως και από την εξάντληση που ένιωθα, ύστερα από τη δίαιτα 12 ημερών που είχα επιβάλλει στον εαυτό μου, πριν από το γύρισμα, για να φαίνομαι όσο πιο «ρεαλιστικός» μπορούσα.” για να καταλήξει “Πραγματικά ελπίζω στο μνημόσυνό μου, να με θυμούνται και να με αποκαλούν όλοι ως «τον άνθρωπο που υποδύθηκε τον Ιησού”.


ποιο ειναι το ποιο δυσκολο επαγγελμα? - Σελίδα 4\n24-08-08, 21:38 #31\nopoio epaggelma se krataei makrya apo thn oikogeneia sou tis meres twn eortwn opws xristougenna pasxa k prwtoxronia(korh astynomikou blepete)..auto apo psyxologikhs apopsews k gia ta paidia k gia ton gonea k apo thema swmatikhs kourashs ti na pw bre paidia opoio epaggelma den se krataei se ena grafeio k se exei monima se kinhsh k swmatikh epibarynsh..(an k oi doleies grafeiou einai dyskoles polles fores)polla paizoun\nden peirazei pou den sou'rthe h zaria tzogarises sto oneiro k eisai etoimos gia ola..to leei k ena tragoudi pou mas legane palia..o xamenos ta pairnei ola...\n29-08-08, 16:53 #32\npisteuo pos tou plakatzi einai i diskoloteri\n02-09-08, 4:29 #33\nastronautis!!!kai an dn gyriseis pisw?\n02-09-08, 5:29 #34\nτου μαθητη και της εργαζομενης μητερας.\nχοντρο παλουκι και τα δυο.\nκαθε μερα ολη μερα, συνεχεια τους τη λενε, αλλα το βασικοτερο.... κανεις απο τους δυο δε πληρωνεται.\nΤελευταία επεξεργασία από το χρήστη larry2004gr : 02-09-08 στις 5:31\n02-09-08, 8:12 #35\nΤο πιο δύσκολο επάγγελμα είναι του ανέργου που δεν μπορεί να βρεί δουλειά.\nΌτι δουλειά και αν έκανες όταν την χάνεις είναι πολύ δύσκολο να την ξαναβρείς, άρα επαγγελματίας και άνεργος είναι ο χειρότερος συνδιασμός,να τρέχουν τα έξοδα και συ να κάθεσαι και να κλείνουν οι πόρτες η μία μετά την άλλη.\n02-09-08, 8:46 #36\n1. Της τεχνικης υποστηριξης\n2. Του καθηγητη\n3. Της ιεροδουλης\n1. Του δημοσιου υπαλληλου\n2. Του παπα\n03-09-08, 1:49 #37\nTwn Pilotwn ths polemikhs aeroporias.\n04-09-08, 21:49 #38\nΤου ηλεκτρολόγου είναι ένα δύσκολο επάγγελμα,πιστεύω,γιατί έχει να κάνει με ρεύμα και πρέπει να είναι πολύ προσεχτικός τη στιγμή που κάνει κάτι,λάθοι μεγάλα μπορεί να κοστίσουν τη ζωή του ή και τη ζωή των άλλων!!\n06-09-08, 22:40 #39\nοσο αφορα την οικοδομη ειναι του καλουπατζη και του σιδερα. ειναι συνεχως εκτεθειμενοι ζεστη - κρυο και αν θα γνωρισεις καποιον 30 ετων μοιαζει 40νταρης\n07-09-08, 22:40 #40\nΚατά την άποψή μου,το πιο δύσκολο επάγγελμα είναι αυτό του κασκαντέρ!


Φθινοπωρινό Όνειρο - Τσαι, Βοτανα & Αξεσουάρ Τσαγιού - Tsai.gr\nΤσάι » Βασικές Κατηγορίες » Πράσινο Τσάι Άρωμα » HNT-1203\nΕλαφρύ τσάι. Λεπτό και ευγευστο. Πίνεται καλύτερα πρωί καθώς είναι αρκετά αναζωογονητικό.\nMου άρεσε αυτό το τσάι, ελαφρύ και αναζωογονητικό. Με λίγο μέλι γίνεται τέλειο.\nΤσάι που σου φτιάχνει τη διάθεση :) Διαφωνώ με την Ιωάννα Κ. ότι η κυρίαρχη γεύση είναι το πορτοκάλι, θα έλεγα περισσότερο το μήλο. Η κανέλλα είναι όντως αντιληπτή σαφώς στο άρωμα και λιγότερο στη γεύση. Γενικά έχει σύνθετη και έντονη γεύση, οπότε θα πρότεινα να βάλετε λίγη ή και καθόλου ζάχαρη, για καλύτερη ισορροπία.\n"Μελετημένο" αρωματικό τσάι, η κανέλα γίνεται περισσότερο αισθητή σαν άρωμα παρά σαν γεύση, η αίσθηση του πορτοκαλιού είναι αυτή που μένει. Είναι καλό τσάι για να ξεκινάς την μέρα σου.


The Infernal Bargain and Other Stories\nΑλλά δεν έχει υπολογίσει ότι ο ορκισμένος εχθρός του, ο 'Ασλατμιρ, βρίσκεται μαζί με την τρομερή λήσταρχο και σκέφτεται πώς να πάρει εκδίκηση.\nΚαι στις Ενδότερες Πολιτείες ένας άγριος θεός της οργής και του ολέθρου έχει γεννηθεί και προκαλεί καταστροφές. Η Φαίδρα’λι, η μάγισσα των Ζωντανών-Νεκρών, ίσως να είναι η μόνη που μπορεί να βρει τα ίχνη του, παρατηρώντας τα στον αντίστροφο κόσμο. Όμως οι παράδοξες αναζητήσεις της δεν θ’αργήσουν να την οδηγήσουν σε ανακαλύψεις που ούτε η ίδια δεν περίμενε...\nΜάσκες: Πρόσεχε πού πιάνεις\nΚαλωσήρθατε σε άλλο ένα επεισόδιο για Μάσκες!\nΣήμερα, έτυχε να διαβάσω ότι ένας λοιμοξιολόγος (δεν θέλω να αναφέρω όνομα) συνιστά να φοράμε μάσκες παντού (φυσικά) αλλά να μην τις αγγίζουμε ποτέ εξωτερικά αν θέλουμε να τις στρώσουμε. Να τις πιάνουμε μόνο από τα κορδόνια, όχι από τη μπροστινή εξωτερική επιφάνεια της μάσκας, γιατί αυτή ίσως να είναι μολυσμένη και να μεταφέρουμε [...]\nΚαι οι γάμοι κομμένοι\nOK, δεύτερο post σήμερα επειδή έχω αρχίσει να κάνω όρεξη με τον κορονοϊό όπως τον παλιό, κακό καιρό επί Χούντας της Μεγάλης Πανούκλας πριν από μερικούς μήνες. (Ε, ρε, γλέντια! που έλεγε κι ο Καραγκιόζης.)\nΔιάβασα πρόσφατα ότι τα τελευταία κρούσματα κορονοϊού στην Ελλάδα εντοπίζονται κυρίως σε γάμους...\nΚαλά, μιλάμε τώρα για τρομερές διαπιστώσεις...\nΩραία, και τι να κάνουμε, [...]\nΘα σε δαγκώσω με μάσκα\nΟι αφελείς και οι επιτηδευμένοι εξακολουθούν να διαδίδουν ότι οι μάσκες σε ό,τι χώρο νάναι – σε λίγο και στον καμπινέ – θα τους σώσουν από τον κορονοϊό. Το μόνο που μπορείς να υποθέσεις είναι ή ότι η φήμη αληθεύει πως ο Χαρδαλιάς έχει κρυφά εργαστήριο μασκών κάτω από το σπίτι του, ή ότι η κυβέρνηση ορίζει δια νόμου ότι ο κόσμος πρέπει να φορά (άχρηστες) μάσκες σε ολοένα και περισσότερα [...]\nIron Council :: του China Mieville\nΠροτού αγοράσω και διαβάσω αυτό το βιβλίο είχα ακούσει πολλά καλά λόγια: περισσότερα απ'όσα, κατά τη γνώμη μου, του αξίζουν. Δεν μπορώ να πω ότι με ξετρέλανε, και το βραβείο (Arthur Clarke Award), πραγματικά, δεν μπορώ να καταλάβω πώς το πήρε. Σίγουρα, δεν είναι άσχημο μυθιστόρημα, αλλά ούτε και κάτι το ιδιαίτερο. Χρειάζεται περισσότερα πράγματα για να φτάσεις εκεί, στο κάτι ιδιαίτερο, στο κάτι ζωντανό, που πηδά έξω απ'τις σελίδες και διαδραματίζεται μπροστά στα μάτια του αναγνώστη.\nΟι χαρακτήρες ήταν επίπεδοι· πέραν από κάποιες "λειτουργίες" που είχαν μέσα στην πλοκή, δεν έκαναν κάτι άλλο. Δεν είχαν εκείνο που τους κάνει πραγματικούς ανθρώπους. Και οι διάλογοι, αν και δεν ήταν τόσο κακοί όσο στο The Scar, πάλι, τους έλειπε η ζωντάνια.\nΗ πλοκή ήταν μέτρια, και το βιβλίο συνεχώς πολιτικολογούσε. Εντάξει, έχουμε καταλάβει ότι ο κύριος Mieville είναι αριστερός, αλλά είναι ενοχλητικό όταν το παρουσιάζει τόσο έντονα. Τα καλά μυθιστορήματα σε προβληματίζουν, δε σε καθοδηγούν ξεδιάντροπα. Και, όσο διάβαζα το Iron Council, αισθανόμουν ότι ο Mieville έκανε ακριβώς αυτό: σου έλεγε τι έπρεπε να σκεφτείς, τι έπρεπε να πιστέψεις. (Προς αποφυγή παρεξήγησης, το ίδιο θα μ'ενοχλούσε αν ήταν δεξιός και έγραφε παρόμοια για τις πεποιθήσεις του· δεν με απασχολεί το πολιτικό φρόνιμα του καθενός, ούτε κρίνω έτσι τη λογοτεχνία.)\nΤο βιβλίο, βέβαια, έχει μέσα τις άπειρες τρελές ιδέες. Την άπειρη έμπνευση. Δείχνει, πραγματικά, τον ενθουσιασμό του συγγραφέα για τον κόσμο που έχει δημιουργήσει, ο οποίος κόσμος αποκλίνει από τους συνηθισμένους, στερεότυπους κόσμους του φανταστικού και έχει το δικό του στίγμα. Αυτό είναι καλό, σε μια εποχή σαν τη σημερινή, που η φανταστική λογοτεχνία παλεύει να ξεφύγει από τα στερεότυπα και να αυτοκαθοριστεί και πάλι σε ένα, αν μη τι άλλο, πιο ελεύθερο και εμπνευσμένο μοτίβο. Και χρειάζονται συγγραφείς με θάρρος, σαν τον Mieville, για να επιτευχθεί κάτι τέτοιο.\nΤο κακό είναι πως, πολλές φορές, ο Mieville μού δίνει την εντύπωση ότι εκτοξεύει ασυλλόγιστα όποια ιδέα έχει γεννήσει ο νους του: το οποίο βλέπω ως αρνητικό, διότι δημιουργεί μια γενικότερη εντύπωση ασύνδετων πραγμάτων στον φανταστικό του κόσμο. Πολλά στοιχεία που παρουσιάζονται δεν αισθάνομαι ότι κάνουν το απαραίτητο κλικ για να ολοκληρωθεί το παζλ.\nΗ γλώσσα στην οποία είναι γραμμένο το μυθιστόρημα είναι, τουλάχιστον, παράξενη και δυσνόητη. Έπιασα τον εαυτό μου να χρειάζεται να διαβάσει ξανά κομμάτια, για να καταλάβω τι είναι πάλι αυτό που περιγράφει, προκειμένου να φτάσω, τελικά, στο συμπέρασμα ότι ήταν κάτι που και να το είχα προσπεράσει δε θα είχα χάσει τίποτα. Ο Mieville φαίνεται να πιστεύει πως η χρήση ασυνήθιστων και σπάνιων λέξεων, καθώς και οι δυσνόητες περιγραφές, προσθέτουν στο γράψιμό του, ενώ εγώ πιστεύω πως αυτό μάλλον αφαιρεί, ειδικά όταν δεν υπάρχει ιδιαίτερος λόγος για την παρουσία τους.\nΤο Iron Council είναι, αναμφίβολα, ένα βιβλίο που πρέπει να διαβαστεί, τουλάχιστον για τις ιδέες του συγγραφέα και για την πρωτοπορία του· αλλά, συνολικά, το προηγούμενο βιβλίο του, το The Scar, μου άρεσε πολύ περισσότερο.


The Christmas Project - Εύκολη συνταγή για μελομακάρονα - The KM Projects\nThe Christmas Project - Εύκολη συνταγή για μελομακάρονα\nby Katerina The KM Projects on 2:20 μ.μ. in Μαγειρική, Συνταγές, Χριστούγεννα, Χριστουγεννιάτικο, Christmas, cooking, The Christmas Project, TheKMProjects\nΜια νέα ενότητα ξεκινάει σήμερα, αποκλειστικά για την εορταστική περίοδο των Χριστουγέννων. Μιας και μπήκε ο Δεκέμβρης και μετράμε πλέον αντίστροφα προς τα Χριστούγεννα, ήθελα να κάνω κάτι διαφορετικό στο blog Μου για να γιορτάσουμε μαζί τα φετινά Χριστούγεννα. Έτσι, ξεκινώντας από σήμερα θα μοιραστώ μαζί σας ιδέες, συνταγές, DIY προτάσεις και συμβουλές, για τα φετινά Χριστούγεννα. Και τι πιο Χριστουγεννιάτικο, από το να ξεκινήσουμε με μια εύκολη συνταγή για μελομακάρονα. Την συγκεκριμένη συνταγή την πήρα από τις θείες μου Δέσποινα και Σουλτάνα και μου άρεσε πολύ γιατί ομολογουμένως είναι πολύ πιο εύκολη από την μπελαλίδικη της μαμάς μου.\nΠάμε λοιπόν να δούμε πως θα φτιάξουμε εύκολα και γρήγορα μελομακάρονα.\nΘα χρειαστούμε (για περιπου 50 μελομακάρονα):\nκαι χυμό από ένα λεμόνι\nΣε μια λεκάνη/μπολ μεγάλο ανακατεύουμε όλα τα υλικά για την ζύμη και πλάθουμε με το χέρι μέχρι να γίνει αρκετά εύπλαστη. Στρώνουμε μια λαδόκολλα στα ταψιά μας και πλάθουμε μικρά τα μελομακάρονα. Προσπαθούμε να μην τα κάνουμε πολύ μεγάλα γιατί ούτως ή άλλως θα φουσκώσουν. Τοποθετούμε ένα ένα τα μελομακάρονα πάνω στην λαδόκολλα στο ταψί μας. Σε προθερμασμένο φούρνο τα ψήνουμε στους 180 βαθμούς με αέρα για 30 λεπτά περίπου. Αφού ψηθούν τα βγάζουμε από τον φούρνο και περιμένουμε να κρυώσουν. Με την πρώτη ευκαιρία αφαιρούμε την λαδόκολλα και αφήνουμε τα μελομακάρονα στο ταψί. Όσο περιμένουμε μπορούμε να φτιάξουμε το σιρόπι. Ανακατεύουμε την ζάχαρη με το νερό και προσθέτουμε και λίγο χυμό από ένα λεμόνι. όταν ανακατευτεί πλήρως και έχει γίνει σιρόπι περιχύνουμε τα μελομακάρονα. Πασπαλίζουμε με τριμμένο καρύδι αν επιθυμούμε. Έτοιμα!!!!\nBy Katerina The KM Projects στις 2:20 μ.μ.\nΕτικέτες Μαγειρική, Συνταγές, Χριστούγεννα, Χριστουγεννιάτικο, Christmas, cooking, The Christmas Project, TheKMProjects


Ultrex Πακέτο Προσφοράς Men Shampoo Delicate Touch Shampoo για Ξηροδερμία 2x360ml Δώρο 1+1 | Pharm24.gr\nUltrex Πακέτο Προσφοράς Men Shampoo Delicate Touch Shampoo για Ξηροδερμία 2x360ml Δώρο 1+1\nUltrex Πακέτο Προσφοράς Men Shampoo Delicate Touch Shampoo για Ξηροδερμία 2x360ml Δώρο 1+1 Το σαμπουάν ULTREX Cool Sport Menthol με BIO-NUTRIUM 10, βοηθά στην ενδυνάμωση της επιδερμίδας. Το αποτέλεσμα: με τακτική χρήση, ενεργοποιείται το φυσικ... Διαβάστε περισσότερα\nΚαθαρισμός για τον Άνδρα, Σαμπουάν Ξηρότητα & Πιτυρίδα, Σαμπουάν 1+1, Προϊόντα 1+1\nΤο σαμπουάν ULTREX Cool Sport Menthol με BIO-NUTRIUM 10, βοηθά στην ενδυνάμωση της επιδερμίδας.\nΤο αποτέλεσμα: με τακτική χρήση, ενεργοποιείται το φυσικό στρώμα προστασίας του τριχωτού της κεφαλής από την πιτυρίδα, χαρίζοντας σας προστασία από την πιτυρίδα.\nΗ σύνθεση: περιέχει το Nutrium 10, ένα πλούσιο μείγμα 10 θρεπτικών στοιχείων και ενεργών συστατικών από βότανα.\nΤο αποτέλεσμα: με τακτική χρήση, ενεργοποιείται το φυσικό στρώμα προστασίας του τριχωτού της κεφαλής από την πιτυρίδα*, χαρίζοντας σας προστασία από την πιτυρίδα.\nΤο προϊόν προστέθηκε στον κατάλογο μας στις: 2018-02-21 20:35:51. Τελευταία ενημέρωση: 2020-11-28 03:40:06\nΑπλώστε το σαμπουάν σε βρεγμένα μαλλιά, δημιουργήστε αφρό, ξεβγάλτε, επαναλάβετε εάν χρειάζεται.\nAqua, Sodium Laureth Sulfate, Cocamidopropyl Betaine, Zinc Pyrithione, Climbazole, Tocopheryl Acetate, Sodium Ascorbyl Phosphate, Melaleuca Alternifolia Leaf Oil, Camellia Sinensis Leaf Extract, Panax Ginseng Root Extract, Guar Hydroxypropyltrimonium Chloride, Dimethiconol, Cyclotetrasiloxane, Dimethicone, Helianthus Annuus Seed Oil, Lysine HCL, Pyridoxine HCL, Panthenol, Pantolactone, Mentha Piperita Leaf Extract, PEG-4, Glycerin, Parfum, Sodium Chloride, Xanthan Gum, Carbomer, PPG-12, Laureth-23, Laureth-4, Maltodextrin, Propylene Glycol, TEA-Dodecylbenzenesulfonate, Poloxamer 407, TEA-Sulfate, Sodium Polynaphthalenesulfonate, Cellulose Gum, Sodium Hydroxide, Citric Acid, Sodium Benzoate, Methylchloroisothiazolinone, Methylisothiazolinone, DMDM Hydantoin, Zinc sulfate, Butylphenyl Methylpropional, Coumarin, Limonene, Linalool.\nολα ηταν πολυ καλα και τα προιοντα και ο χρονος παραδοσης τους και απο τιμες μια χαρα προτεινω το καταστημα ανεπιφυλακτα !!!\nΑγοράστηκε στις 02/03/2018\nΘα λάβετε ένα email/sms από το Pharm24.gr μόλις παραλάβουμε ξανά το Ultrex Πακέτο Προσφοράς Men Shampoo Delicate Touch Shampoo για Ξηροδερμία 2x360ml Δώρο 1+1


Όλο χτυπάει; Αντιμετώπισε τα τραύματα χωρίς σημάδια - AllYou.gr\nΌλο χτυπάει; Αντιμετώπισε τα τραύματα χωρίς σημάδια\nΧρήσιμες πληροφορίες για τα παιδικά χτυπήματα και τα σημάδια που αφήνουν.\nΤο ξέρουμε πολύ καλά… παιχνίδι, «δράση» και εξόρμηση σημαίνουν για τα μικρά μας γρατζουνιές, γδαρσίματα και… σημαδεμένα γόνατα!Μετά τα δύο, το μικρούλι μπορεί να περπατάει πια καλά, αλλά εξακολουθεί να έχει άγνοια του κινδύνου. Από την άλλη, καθώς η κινητική του εξέλιξη βελτιώνεται, γίνεται ολοένα και πιο «τολμηρό». Πώς θα εξελιχθούν, όμως, όλα αυτά μικροτραύματα; Θα αφήσουν σημάδια;\nΤα σημάδια θα μείνουν;\nΌταν το παιδάκι χτυπάει, το δέρμα επουλώνεται μετά τον τραυματισμό δημιουργώντας κρούστα (επιθήλιο) πάνω στο τραύμα. Όταν πέσει η κρούστα, είναι πιθανό ν’ αφήσει σημάδι. Τα σημάδια δεν είναι απόλυτο ότι θα μείνουν μετά από κάθε τραυματισμό. Ο διαφορετικός οργανισμός του κάθε παιδιού, η τάση του κάθε δερματότυπου, το σημείο και το βάθος του τραύματος παίζουν ρόλο στο αν θα μείνει ή όχι σημάδι. Στο πρόσωπο, για παράδειγμα, που είναι το σημείο που όλοι ανησυχούμε περισσότερο, γίνεται καλύτερη επούλωση.\nΤο πρόβλημα, όμως, με τα μικρά παιδιά είναι η εξέλιξη του σημαδιού, που ίσως μείνει. Κάποιοι νομίζουν πως όσο πιο μικρό είναι το παιδί τόσο λιγότερες είναι οι πιθανότητες με το πέρασμα του χρόνου να φαίνεται το σημάδι. Αυτό δεν αληθεύει. Αντίθετα, όσο πιο μικρό είναι το παιδί τόσο μεγαλώνει το σημάδι μαζί με το παιδί, επειδή το δέρμα του μεγαλώνοντας απλώνει. Γι’ αυτό στη μικρή ηλικία χρειάζεται όχι μόνο προσοχή και σωστή πρόληψη, αλλά και εκτίμηση από τον ειδικό όσο το δυνατόν πιο νωρίς. Πράγμα που σημαίνει ότι είναι προτιμότερο να απευθυνθείτε στον ειδικό πριν γίνει το σημάδι κι όχι μετά, ιδιαίτερα αν:\nΤο σημάδι είναι σε εμφανές σημείο, π.χ. πρόσωπο ή λαιμό\nΕίναι βαθύ ή μεγάλης έκτασης\nΑιμορραγεί ή είναι σε σημείο που δεν αφήνει την πληγή να κλείσει.\nΜε ράμματα ή χωρίς;\nΟ τρόπος αντιμετώπισης των μικροτραυμάτων έχει αλλάξει τα τελευταία χρόνια. Η τάση να χρησιμοποιούνται αυτοκόλλητα χαρτάκια και συνθετική κόλλα δεν έδειξε ιδιαίτερα καλά αποτελέσματα. Έτσι τα ράμματα -τα σύγχρονα, μάλιστα, είναι ιδιαίτερα λεπτά- κερδίζουν πάλι έδαφος. Παρόλο που οι γονείς ανησυχούν περισσότερο όταν ακούν για ράμματα, στην πραγματικότητα μπορούν να μειώσουν την έκταση του σημαδιού στο ελάχιστο.\nΤα ράμματα, εξάλλου, δεν απαιτούνται μόνο όταν η αιμορραγία δεν σταματά, όπως νομίζουν οι περισσότεροι από εμάς. Ένα τραύμα μπορεί να είναι επιφανειακό και να αιμορραγεί, χωρίς όμως να χρειάζεται ράμματα. Αν υπάρχει σκίσιμο και διάσταση του δέρματος (απέχουν οι άκρες) ή το τραύμα είναι σε σημείο που η πληγή ανοίγει, π.χ. γόνατο ή αγκώνες, τότε απαιτούνται ράμματα. Επίσης, η εκτίμηση από τον ειδικό καλό είναι να γίνεται όσο το δυνατόν πιο γρήγορα, καθώς είναι ο μόνος αρμόδιος για να εκτιμήσει αν το παιδάκι χρειάζεται ράμματα και να συστήσει τις κατάλληλες επουλωτικές αλοιφές -στην περίπτωση των παιδιών κατά προτίμηση φυτικές κι όχι χημικές.\nΟι ουλές είναι σημάδια που μένουν στο δέρμα σε σημεία που το παιδάκι έχει τραυματιστεί, γδαρθεί ή κοπεί. Για καλύτερη επούλωση των μικροτραυμάτων:\nΠροστατέψετε το τραύμα στην αρχή μ’ έναν επίδεσμο. Έτσι, μειώνεται η πιθανότητα μόλυνσης που δυσκολεύει τη διαδικασία επούλωσης.\nΜην αφήνετε το παιδάκι να τραβά την κρούστα (επιθήλιο) από το τραύμα. Προσέξτε επίσης όταν αλλάζετε τον επίδεσμο.\nΗ βιταμίνη Ε επιταχύνει τη διαδικασία επούλωσης, αν και δεν είναι απαραίτητη, εάν το παιδί έχει ισορροπημένη διατροφή.\nΗ έκθεση στον ήλιο, αν και μπορεί στην αρχή να κοκκινίσει το σημάδι, μακροπρόθεσμα ωφελεί.\nΤο ίδιο και το μπάνιο σε καθαρή θάλασσα.\nΤέλος χρήσιμες είναι και οι επουλωτικές κρέμες, οι οποίες μπορεί ν’ αρχίσουν να εφαρμόζονται μετά από τη 10η μέρα.\nΠω πω σημάδι! Και τώρα τι κάνουμε;\nΤα σημάδια μπορούν να εξαφανιστούν ή έστω να βελτιωθεί η όψη τους, γι’ αυτό μην αμελήσετε σε καμία περίπτωση την επίσκεψη στον ειδικό και τη σωστή θεραπευτική αγωγή. Συγκεκριμένα:\n1. Για τις ουλές και ειδικά στα χηλοειδή (ουλή που είναι κόκκινη σαν κορδόνι και έχει φαγούρα) μπορεί να εφαρμοστούν:\nΦύλλα σιλικόνης, που κρατούν το τραύμα αποστειρωμένο από αέρα και μικρόβια επιβραδύνοντας την κακή επούλωση.\nΕνέσεις κορτιζόνης Depot, που θα πει ότι το φάρμακο παραμένει στο σημείο που εφαρμόζεται και δεν κυκλοφορεί στον οργανισμό, άρα δεν υπάρχουν φαρμακευτικές παρενέργειες. Οι δόσεις εξάλλου της κορτιζόνης είναι πάρα πολύ μικρές.\n2. Για γδαρσίματα και ουλές (όχι χηλοειδή)\nΜέθοδος της αμμοβολής (Skin Abrasions). Το τραύμα ή η παλιά ουλή καθαρίζεται με τη χρήση κεραμικών κρυστάλλων ή κρυστάλλων από μετάξι. Αν και είναι χρονοβόρα διαδικασία -απαιτούνται 7-8 επισκέψεις- έχει πολύ καλά αποτελέσματα.\nΑν το κακό με τα χτυπήματα παραγίνει…\nΠαρόλο που στην ηλικία αυτή είναι αρκετά συνηθισμένο το παιδάκι να πέφτει και να χτυπάει, αν έχετε διαπιστώσει ότι αυτό γίνεται πολύ συχνά ή σε καθημερινή βάση, χρειάζεται να αποκλειστούν άλλοι παράγοντες που μπορεί να συνδέονται. Γι’ αυτό θα ήταν σκόπιμη η επίσκεψη στον…\nΠαιδοοφθαλμίατρο για να εξεταστούν τα ματάκια και ν’ αποκλειστούν προβλήματα στην όραση.\nΟρθοπαιδικό για να ελέγξει αν υπάρχει πρόβλημα στα άκρα, με αποτέλεσμα να επηρεάζεται το βάδισμα του παιδιού.\nΠαιδονευρολόγο ή αναπτυξιολόγο για τυχόν διάγνωση υπερκινητικότητας ή άλλων προβλημάτων, εφόσον υπάρχουν κι άλλα συμπτώματα που σας προβληματίζουν.\nΤα στοιχεία του Κέντρου Έρευνας και Πρόληψης Παιδικών Ατυχημάτων (ΚΕΠΠΑ) αποκαλύπτουν:\nΤα πιο συχνά ατυχήματα και που μπορεί να αφήσουν σημάδια\nΠτώση ή γλίστρημα στο ίδιο επίπεδο 23%\nΠτώση από μικρό ύψος 15%\nΧτύπημα από σύγκρουση 19%\nΚόψιμο ή διάτρηση 14%\nΜέρος του σώματος που τραυματίζεται\nΚεφάλι, λαιμός 47%\nΆνω άκρα 29%\nΚάτω άκρα 17%\nΘώρακας, κοιλιά 7%\nΑνοιχτή πληγή 38%\nΘλάση, μώλωπας, επιφανειακό τραύμα 24%\nΤης Φλώρας Κασσαβέτη με τη συνεργασία του Θόδωρου Βουκύδη, πλαστικού χειρούργου.


Η σημασία των ω-3 και ω-6 λιπαρών οξέων – dietup.gr\nΟι θετικές επιδράσεις που επιφέρει στην υγεία η κατανάλωση ω-3 λιπαρών οξέων έχουν λάβει μεγάλη δημοσιότητα∙ ωστόσο, τα ω-6 λιπαρά οξέα εμφανίζονται με μικρότερη συχνότητα στα μέσα μαζικής ενημέρωσης. Τι είναι, λοιπόν, τα λιπαρά οξέα και γιατί είναι σημαντικό να έχουμε μια καλή ισορροπία στην πρόσληψη των παραπάνω τύπων λιπαρών οξέων;\nΤα ω-3 και ω-6 λιπαρά οξέα στον οργανισμό\nΣτο ανθρώπινο σώμα το ALA και το LA ανταγωνίζονται για τον μεταβολισμό τους μέσω του ενζύμου δέλτα-6-δεσατουράση (Δ6 – desaturase). Το παραπάνω γεγονός θεωρείται σημαντικό για την υγεία, αφού υψηλή πρόσληψη LA θα μπορούσε να μειώσει την ποσότητα του ενζύμου που υπάρχει διαθέσιμη για τον μεταβολισμό του ALA, αυξάνοντας έτσι τον κίνδυνο για καρδιαγγειακές παθήσεις. Η παραπάνω θεωρία βασίστηκε σε δεδομένα που έδειξαν ότι τα τελευταία 150 χρόνια, οι προσλήψεις ω-6 αυξήθηκαν, ενώ, αντίθετα, οι προσλήψεις ω-3 μειώθηκαν, παράλληλα με την αύξηση καρδιακών παθήσεων. Έτσι, αναπτύχθηκε η ιδέα της ύπαρξης μιας «ιδανικής» αναλογίας ω-6 προς ω-3 λιπαρών οξέων στη διατροφή.\nΠαρ΄όλα αυτά, η ακριβής αναλογία ω-3/ω6 λιπαρών οξέων που σχετίζεται με το μειωμένο κίνδυνο καρδιακών παθήσεων δεν έχει προσδιοριστεί ακόμη και κάποιοι ειδικοί σήμερα πιστεύουν ότι τελικά αυτή καθεαυτή η αναλογία δεν είναι και τόσο σημαντική. Αυτό που πρέπει να μας απασχολεί είναι τα απόλυτα επίπεδα πρόσληψης. Μία εργαστηριακή έρευνα στον τομέα αυτό έδειξε ότι η αύξηση των επιπέδων πρόσληψης ALA, EPA και DHA μέσω της διατροφής θα μπορούσε να οδηγήσει στην επιθυμητή αύξηση των παραπάνω λιπαρών οξέων στους ιστούς του σώματος ∙ συνεπώς, η μείωση πρόσληψης των ω-6 λιπαρών οξέων, LA και AA, αντίστοιχα, δεν φαίνεται να είναι απαραίτητη.3 Επιπλέον, η χρήση του λόγου ω-3 /ω-6 δεν παρέχει τις απαραίτητες πληροφορίες, ώστε να γίνει διάκριση μεταξύ της διατροφής που είναι συνολικά πλούσια σε ω-6 και ω-3 λιπαρά οξέα και της διατροφής που είναι ελλιπής και στους δύο παραπάνω τύπους λιπαρών οξέων.\nΟι συνιστώμενες προσλήψεις ω-3 λιπαρών οξέων διαφέρουν από χώρα σε χώρα, από 0.5 έως 2% της συνολικής ημερήσιας ενεργειακής πρόσληψης: οι συνιστώμενες προσλήψεις για το ALA κυμαίνονται ανάμεσα σε 0.6 και 1.2 % της προσλαμβανόμενης ενέργειας ή 1 – 2 γρ. ανά ημέρα. Μία έρευνα που αφορούσε σε πρόσληψη διαφορετικών τύπων λίπους στη διατροφή, έδειξε ότι η πραγματική πρόσληψη του ALA μέσω της διατροφής κυμαίνεται περίπου από 0.6 γρ. ανά ημέρα (Γαλλία και Ελλάδα) έως 2.5 γρ. ανά ημέρα (Ιρλανδία) στους άντρες και από 0.5 γρ. ανά ημέρα (Γαλλία) έως 2.1 γρ. ανά ημέρα (Δανία) στις γυναίκες.4 Οι προσλήψεις στις περισσότερες περιπτώσεις είναι πολύ χαμηλές και η αύξηση της κατανάλωσης τροφίμων πλούσιων σε ω-3 θα ήταν ευεργετική. Αυτή η αύξηση θα μπορούσε να επιτευχθεί, για παράδειγμα, με την κατανάλωση λιπαρών ψαριών 1 ή 2 φορές την εβδομάδα ή με την αντικατάσταση, ορισμένες φορές, του ηλιελαίου με κραμβέλαιο.\nΚατανοώντας τη δομή των ω-3 και ω-6 λιπαρών οξέων\nΠερίπου το 90% του λίπους της διατροφής μας έχει τη μορφή τριγλυκεριδίων, τα οποία αποτελούνται από λιπαρά οξέα και γλυκερόλη. Τα λιπαρά οξέα αποτελούνται από μία αλυσίδα ατόμων άνθρακα, που στο ένα άκρο της έχει μία μεθυλική ομάδα (CH3) και στο άλλο μία καρβοξυλική ομάδα (COOH). Κάθε άτομο άνθρακα είναι συνδεδεμένο με μερικά άτομα υδρογόνου – ο ακριβής αριθμός των ατόμων υδρογόνου εξαρτάται από το κατά πόσο ο κάθε άνθρακας είναι κορεσμένος ή όχι. Τα κορεσμένα λιπαρά οξέα περιέχουν τον μέγιστο δυνατό αριθμό ατόμων υδρογόνου, ενώ στα μη κορεσμένα λιπαρά οξέα, κάποια άτομα υδρογόνου λείπουν και έχουν αντικατασταθεί με διπλούς δεσμούς ανάμεσα στα άτομα άνθρακα.\nΤο λίπος ονομάζεται «μονοακόρεστο», εάν περιέχει έναν διπλό δεσμό στη χημική του δομή, και «πολυακόρεστο», εάν περιέχει δύο ή/και περισσότερους διπλούς δεσμούς στη χημική του δομή. Τα ω-3 και ω-6 λιπαρά οξέα ανήκουν στα πολυακόρεστα λιπαρά οξέα (Εικόνα 1): Η διαφορά ανάμεσα στα ω-3 και ω-6 λιπαρά οξέα βρίσκεται στο σημείο, όπου εμφανίζεται ο πρώτος από τους διπλούς δεσμούς. Στα ω-3 λιπαρά οξέα, ο πρώτος διπλός δεσμός εμφανίζεται στο τρίτο άτομο άνθρακα, αλλά στα ω-6 λιπαρά οξέα, ο πρώτος διπλός δεσμός βρίσκεται στο έκτο άτομο άνθρακα, ξεκινώντας τη μέτρηση από το μεθυλικό άκρο (αναφέρεται ως ωμέγα).\npreviousΠόσο νερό πρέπει να πίνουν τα παιδιά?\nnextΠαίρνοντας μαθήματα από αυτούς που έχουν χάσει


auditor · 40 · 5431\nReply #15 on: 22 Aug, 2007, 20:39:41\nQuote from: auditor on 22 Aug, 2007, 14:17:43\nΓια το εμβρυακές δε θα συμφωνήσω. Ίσως προτιμότερο θα ήταν να λέγαμε νηπιακές χρηματιστηριακές αγορές (κατά το νηπιακές βιομηχανίες του List). Προτείνω, επίσης, το ανώριμες αγορές.\nReply #16 on: 22 Aug, 2007, 20:56:34\nΜπίνγκο. Και το νηπιακές μου φαίνεται πολύ καλό, χωρίς ακόμα να απορρίπτω το εμβρυακές. Το ανώριμες, χμ... θα μπορούσε να έρχεται σε αντιδιαστολή με το ώριμες και να καλύπτει ΚΑΙ τις αναδυόμενες, οπότε... μάλλον πάσο.\nReply #17 on: 22 Aug, 2007, 21:09:39\nQuote from: auditor on 22 Aug, 2007, 20:56:34\nΕφόσον είναι ένα κλικ πριν τις αναδυόμενες μήπως θα μπορούσαμε να πούμε αγορές υπό ανάδυση ή έτοιμες να αναδυθούν;\nReply #18 on: 22 Aug, 2007, 21:15:35\nΔυστυχώς, δεν έχω καταφέρει να σκεφτώ κάτι που να παντρεύει το αρτιγέννητο με το frontier town και το Φαρ Ουέστ. Φαντάζομαι ότι το «νεοεμφανιζόμενες» είναι συνώνυμο του «αναδυόμενες», έτσι;\nReply #19 on: 22 Aug, 2007, 21:17:51\nΜα, οι αναδυόμενες αγορές δεν είναι emerging markets;\nReply #20 on: 22 Aug, 2007, 21:22:48\nQuote from: wings on 22 Aug, 2007, 21:17:51\nΝαι, πού ήσουν εσύ; (Τι ρωτάω.) Νέες ή «έτοιμες να αναδυθούν», που λέει κι ο Θωμάς. (and the new, or pre-emerging markets).\nΔες, από το βιβλίο Frontier Emerging Equity Markets Securities Price Behavior and Valuation του Oliver S. Kratz:\nReply #21 on: 22 Aug, 2007, 21:24:45\nΒρε θείο, αυτό που είπα είναι από τους λίγους όρους που ξέρω στα οικονομικά και δεν συμβουλεύομαι λεξικό για να τους μεταφράσω. Δεν είμαι δα τόσο στόκος σε τούτα.\nΑ, και πού είσαι; Εδώ γύρω είμαι συνέχεια - δεν φεύγω.\n« Last Edit: 22 Aug, 2007, 21:29:20 by wings »\nReply #22 on: 22 Aug, 2007, 21:30:50\nΜπράβο Νίκο το επιβεβαίωσες. Δεν το είχα βρει, αλλά από το πρωί το περιτριγύριζα. Βίκυ, άλλο αναδυόμενες, άλλο υπό ανάδυση, ή προ-αναδυόμενες, ή έτοιμες να αναδυθούν.\nReply #23 on: 23 Aug, 2007, 01:32:47\nΠρο-αναδυόμενες, λοιπόν; Γιατί πιο περιφραστικός όρος παύει να είναι όρος. Για να πω, όμως, την αμαρτία μου, δεν μου αρέσει καθόλου. Έχει... κάτι.\nReply #24 on: 23 Aug, 2007, 01:39:12\nΠαρότι μπήκα στον πειρασμό όταν είδα το pre-emerging, το απέκλεισα μετά από πολύ συνοπτική διαδικασία.\nΜε κίνδυνο να κατηγορηθώ για mixed metaphors από όποιον βλέπει τις αγορές σαν την Αφροδίτη, θα αντιπροτείνω «εκκολαπτόμενες αγορές».\nReply #25 on: 23 Aug, 2007, 01:41:47\nQuote from: nickel on 23 Aug, 2007, 01:39:12\nΚαλούλι μού φαίνεται αυτό. Οντιτόρι, τι λες εσύ;\nReply #26 on: 23 Aug, 2007, 01:45:23\nQuote from: wings on 23 Aug, 2007, 01:41:47\nΕμένα πάντως ο όρος, αν δεν θυμίζει Φαρ Ουέστ, με πόρτα του σαλούν να ανοιγοκλείνει, όσο άψογος κι αν είναι ερμηνευτικά, μισερός θα μου φαίνεται.\n(Μη σχολιάσεις, wings. Έτοιμη σε βλέπω.)\nReply #27 on: 23 Aug, 2007, 01:48:56\n!cid_1BDB5186-9073-4B14-9609-FFF9A74648AA.gif (5.66 kB, 45x32 - viewed 137 times.)\nReply #28 on: 23 Aug, 2007, 08:13:32\nQuote from: nickel on 23 Aug, 2007, 01:45:23\nΔεν θα μπορούσα να συμφωνήσω περισσότερο. Χρειάζεται ένας όρος που να δίνει την έννοια του αγνώστου που απλώνεται μπροστά μας, την έννοια του κινδύνου που μπορεί να κρύβεται σε κάθε γωνία (και τον οποίο, ωστόσο, μπορεί να μην συναντήσουμε ποτέ), την έννοια του ανεξερεύνητου ορίζοντα, την έννοια ενός χώρου που μπορεί να κρύβει το Ελ Ντοράντο, αλλά μπορεί να κρύβει και αέρα κοπανιστό (ή κολοκύθια τούμπανα).\nΚαι με δεδομένο το παραπάνω νομίζω πως, ναι, το "εκκολαπτόμενες αγορές" είναι ό,τι καλύτερο έχει ειπωθεί έως τώρα.\nEdit: αυτές οι γκουγκλιές, ωστόσο, με βάλανε σε σκέψη. Θα το ψάξω κι άλλο.\nΞανά edit: στη δεύτερη γκουγκλιά, ο όρος εκκολαπτόμενη αποδίδει σε μία περίπτωση τη λέξη emerging και σε μία άλλη τη λέξη emerging. Αναφέρεται, όμως, σε αυτό για το οποίο μιλώ στην επόμενη παράγραφο. (Και μετά από τον εντοπισμό ΠΟΛΥ ΣΗΜΑΝΤΙΚΟΥ ΛΑΘΟΥΣ σε μετάφραση κειμένου της ΕΕ, δηλώνω ότι ΔΕΝ έχω πλέον εμπιστοσύνη στις μεταφράσεις αυτές - άλλη μεγάλη κουβέντα, θα ανοίξει εν καιρώ).\nΧμ... και να που τελικά αποδεικνύεται ότι πρέπει να δοθεί συγκείμενο, ή μάλλον να προσδιοριστεί με μεγαλύτερη ακρίβεια το ζητούμενο (αν και μέχρι στιγμής δεν έχει παραστρατήσει κανείς. Επειδή όμως ενδέχεται να εκφραστούν αντιρήσεις, να πω ότι) Στην περίπτωση αυτή η λέξη "αγορά" ή market δεν αναφέρεται στην αγορά τηλεπικοινωνιών, ή στην αγορά παιδικών ειδών ή σε ό,τι άλλο, αλλά στην αγορά μετοχών της Σερβίας, την αγορά ομολόγων της Ουγκαντούγκου, την αγορά ακινήτων της Σιέρα Δενξερωτί και πάει λέγοντας.\nΩστόσο, τις ερμηνείες που παρέπεμψαν σε γεωγραφική αναφορά τις απέρριψα επειδή ΔΕΝ είναι αυτό το ζητούμενο.\nΚαι κάτι ακόμα προς αποφυγήν παρεξηγήσεων και σχολίων που ενδέχεται να ανατρέψουν την κατάσταση: το developed market χρησιμοποιείται συχνότατα εναλλάξ με το mature markets, γι' αυτό και έδωσα και τις δύο αποδόσεις στα ελληνικά. Το πράγμα αλλάζει όταν μιλάμε για developed και για mature economies.\n« Last Edit: 23 Aug, 2007, 08:29:04 by auditor »\nReply #29 on: 23 Aug, 2007, 08:50:51\nΑυτές έχουν ήδη βγει από το αυγό τους. Σε λίγο θα προταθεί και αγορές σε θερμοκοιτίδα!


Α1 Αργολίδας: ΠΑΝΑΣΙΝΑΪΚΟΣ - ΤΡΟΙΖΗΝΙΑΚΟΣ 2-1 … Πέμπτη εντός έδρας νίκη για τους γηπεδούχους - Argonafplia Sport\nΑρχική Α1 ΑΡΓΟΛΙΔΑΣ Α1 ΑΡΓΟΛΙΔΑΣ Α1 Αργολίδας: ΠΑΝΑΣΙΝΑΪΚΟΣ – ΤΡΟΙΖΗΝΙΑΚΟΣ 2-1 … Πέμπτη εντός έδρας νίκη για...\nΑ1 Αργολίδας: ΠΑΝΑΣΙΝΑΪΚΟΣ – ΤΡΟΙΖΗΝΙΑΚΟΣ 2-1 … Πέμπτη εντός έδρας νίκη για τους γηπεδούχους\nΤην Πέμπτη του εντός έδρας νίκη πέτυχε ο Πανασιναϊκός. Αυτή τη φορά επικράτησε του Τροιζηνιακού με 2-1.\nΈγινε ένα παιγνίδι χωρίς πολλές φάσεις στο πρώτο ημίχρονο και το μόνο αξιοσημείωτο σημείο ήταν ένα φάουλ του Τεμέλκοφ, που πέρασε άουτ.\nΣτο δεύτερο ημίχρονο ο Πανασιναϊκός μπήκε καλύτερα και στο 64’ άνοιξε το σκορ. Αρχικά ο Τοπάλι έπιασε σουτ, που σταμάτησε στο κάθετο δοκάρι, και στην επιστροφή της μπάλας, ο Τεμέλκοφ την έστειλε στα δίχτυα.\nΣτο 75’ έγινε το 2-0. Ο Τοπάλι από κόρνερ πέρασε τη μπάλα στο δεύτερο δοκάρι, εκεί ο Καραβιάς, με σουτ στη κλειστή γωνία, πέτυχε το γκολ.\nΓια τον Τροιζηνιακό, που παρατάχθηκε με ελλείψεις, η απάντηση ήρθε στο 80’ όταν ο Σχούλας προχώρησε από δεξιά, μπήκε στη περιοχή και έκανε το γύρισμα, ο Τ.Ταμπάκης στη προσπάθειά του να αποκρούσει έστειλε τη μπάλα στα δίχτυα της εστίας του.\nΠΑΝΑΣΙΝΑΪΚΟΣ (Π.Κοντός): Τσακάλης- Γ.Ταμπάκης, Τ.Ταμπάκης, Παπασαραντόπουλος, Ρέζντα (90’ Δεληγιάννης)- Καββεζός, Τεμέλκοφ, Μπέλμπα (73’ λόγω τρ. Κωστόπουλος)- Τοπάλι (83’ Παπαδημητρίου), Καραβιάς, Μακαρατζής (46’ Σκρέλι).\nΤΡΟΙΖΗΝΙΑΚΟΣ (Δ.Καραμάνης): Αντωνόπουλος- Μπατζάβαλης, Μπαλτάς, Γάτσινος), Μοχάμετ- Σούχλας, Μαρίνης, Δρούγκας, Σουμπαμ- Κατσέλη –Καραμάνης.\nΠροηγούμενο άρθροΑ1 Αργολίδας: ΑΡΓΟΝΑΥΤΗΣ N.KIOY – ΑΡΙΣΤΕΑΣ 4-0 … Μέτρησε η εμπειρία των γηπεδούχων\nΕπόμενο άρθροΤο ΒΙΝΤΕΟ του αγώνα ENΩΣΗ ΛΕΡΝΑΣ – ΠΟΣΕΙΔΩΝΑΣ ΔΙΔΥΜΩΝ 4-0


Ομαδική ψυχοθεραπεία. Τι είναι και τα οφέλη της. - Ψυχολογία & Ενέργεια\nΟμαδική ψυχοθεραπεία. Τι είναι και τα οφέλη της.\nJuly 27, 2021 July 27, 2021 Categories ΨΥΧΟΛΟΓΙΑgroup therapy, ψυχαναλυση, ψυχοθεραπεια, Εύη Βασιλείου, Ψυχολόγος, αυτοεκτιμηση, αγχος, διαχειριση στρες, εγκλεισμος, θετικη ψυχολογια, ομαδική ψυχοθεραπεία, ομαδική ψυχοθεραπεία κόστος, ομαδική θεραπεία, www.evivasiliou.grLeave a Comment on Ομαδική ψυχοθεραπεία. Τι είναι και τα οφέλη της.\nΘυμάμαι, όταν έμαθα ότι πρόκειται από ατομική θεραπεία, να ενταχθώ σε ομαδική, αισθάνθηκα αμήχανα. Οι πρώτες μου σκέψεις, ήταν πως θα εκτεθώ μπροστά σε τόσο κόσμο, πως θα μοιραστώ τον ατομικό μου χρόνο μαζί με άλλα πόσα άτομα και δεν θυμάμαι πόσες άλλες αρνητικές και επικριτικές σκέψεις πέρασαν από το μυαλό μου.\nΣήμερα, που δουλεύω με ομάδες και βλέπω συχνά θεραπευόμενους με τις ίδιες αμφιβολίες που είχα και εγώ αντίστοιχα, θέλω να μοιραστώ την μαγεία που πρόκειται να «ξετυλιχθεί» μπροστά τους. Ίσως είσαι εσύ ένας από αυτούς.\nΤι είναι η ομαδική θεραπεία\nΕίναι μια μορφή ψυχοθεραπείας που περιλαμβάνει πολλά άτομα ταυτόχρονα. Είναι διαδεδομένη κυρίως, σε δομές και ενσωματώνεται σε προγράμματα θεραπείας. Ωστόσο η σημαντικότητά της και η αποτελεσματικότητα που επιφέρει στα άτομα, κέντρισε το ενδιαφέρον και σε πιο απλά συστήματα. Έτσι πολλοί θεραπευτές εργαζόμαστε προς αυτή την κατεύθυνση.\nΜπορεί να περιλαμβάνουν 3-4 μέλη με μέγιστο αριθμό τα 12. Συνήθως, οι ομάδες συμφωνούν από μια ως δυο εβδομαδιαίες συνάντησεις.\nΠου βοηθάει η ομαδική θεραπεία\nΔιαταραχή έλλειψης προσοχής/υπερκινητικότητα\nΤα οφέλη των μελών από την Ομαδική θεραπεία\nΟ Irvin Yalom, αναφέρει τις θεραπευτικές αρχές που προκύπτουν από αυτοαναφορές ατόμων που έχουν συμμετάσχει σε ομαδική θεραπεία.\nΑλτρουισμός: Τα μέλη της ομάδας μοιράζονται τα δυνατά τους σημεία και βοηθούν άλλους στην ομάδα. Με αυτόν τον τρόπο μπορεί να ενισχύσουν την αυτοεκτίμηση και την αυτοπεποίθησή τους.\nΚάθαρση: Η ανταλλαγή συναισθημάτων και εμπειριών με μια ομάδα ανθρώπων μπορεί να βοηθήσει στην ανακούφιση του πόνου, της ενοχής ή του άγχους.\nΑναβίωση ρόλων πρωτογενούς οικογένειας: Η ομάδα θεραπείας μοιάζει πολύ με μια οικογένεια με κάποιους τρόπους. Μέσα στην ομάδα κάθε μέλος αναβιώνει τον τρόπο που οι παιδικές του εμπειρίες συνέβαλαν στην προσωπικότητά και τις κοινωνικές συμπεριφορές. Τα μέλη μπορούν να χρησιμοποιήσουν αυτή την πληροφορία, μαθαίνοντας εκ νέου να αποφεύγουν συμπεριφορές που είναι καταστροφικές ή δεν βοηθούν στην καθημερινότητά τους.\nΑνάπτυξη κοινωνικών τεχνικών: Η ομάδα, είναι ένα μέρος για να εξασκηθούν νέες συμπεριφορές. «Προβάροντας» νέες συμπεριφορές σε ένα ασφαλές περιβάλλον με υποστήριξη και επιτρεπτικότητα, τα μέλη της πειραματίζονται χωρίς φόβο και άγχος αποτυχίας.\nΕπικέντρωση στο εδώ και τώρα: Η ομάδα προσφέρει υποστήριξη και καθοδήγηση στο να συνειδητοποιήσουν τα μέλη την έννοια της ευθύνης τους απέναντι στη ζωή τους και στις πράξεις τους. Άρα και στις συνέπειες αυτών.\nΣυνοχή: Τα μέλη αποκτούν την αίσθηση ότι ανήκουν και ότι είναι αποδεκτά. Αυτό οφείλεται στον κοινό στόχο που έχουν .\nΕλπίδα: Επειδή η ομάδα περιέχει μέλη σε διαφορετικά στάδια της θεραπείας, τα άτομα συναντούν άλλους που αντιμετωπίζουν ή αναρρώνουν από μια φάση. Αυτό δίνει ελπίδα στην αρχή της διαδικασίας.\nΔιαπροσωπική εκπαίδευση: Αλληλοεπιδρώντας με άλλα άτομα και λαμβάνοντας ανατροφοδότηση από την ομάδα και τον θεραπευτή, τα μέλη της ομάδας, μπορούν να αποκτήσουν κατανόηση για τον εαυτό τους.\nΣυντροφικότητα: Το να είσαι μέλος μια ομάδας ανθρώπων που έχουν κοινές εμπειρίες βοηθάει στην αντίληψη πως υπάρχουν και άλλοι άνθρωποι που περνούν το ίδιο και βοηθάει τους ανθρώπους να αισθάνονται λιγότερο μόνοι.\nΈνα ασφαλές καταφύγιο\nΗ ομάδα μπορεί να παρομοιαστεί με ένα ασφαλές καταφύγιο. Παρατηρώντας τον εαυτό σου σε ένα πλαίσιο με άλλους ανθρώπους και με έναν έμπειρο θεραπευτή, μπορεί να πάρεις πληροφορίες για το πώς κάθε άτομο ανταποκρίνεται με άλλους ανθρώπους και συμπεριφορές. Παράλληλα, παρατηρούνται οι ρόλοι που έχουν υιοθετηθεί από τα άτομα. Ο θεραπευτής μπορεί να λάβει και να δουλέψει με το κάθε μέλος ξεχωριστά, με τρόπο ταχύ και επι της ουσίας.\nΕδώ οφείλω να αναφέρω οτι, δεν είναι όλοι οι τύποι ανθρώπων “έτοιμοι” για την ομαδική ψυχοθεραπεία.\nΤο δυναμικό της ομαδικής θεραπείας\nΗ εμπειρία μου, ως θεραπεύτρια σε ομάδες, είναι πως το κάθε μέλος ξεχωριστά έχει ένα δυναμικό στο σύνολο της ομάδας. Αυτό μεταβάλλεται στην πορεία δημιουργώντας ένα κύκλο «δανεικών» ουσιαστικών και μεταβαλλόμενων συμπεριφορών. Ο κύκλος σταματάει μόνο, όταν το άτομο αποφασίσει που θέλει να βρεθεί. Και συνοδοιπόρους του, έχει μια ομάδα ανθρώπων, που βοηθούν και βοηθιούνται από αυτό.\nΔημιουργούνται νέες ομάδες θεραπείας τώρα, για τις ψυχολογικές επιπτώσεις του Covid.\nPrevious Post Σύνδρομο Covid-19. Η νέα αγχώδης διαταραχή\nNext Post Ο χρόνος μπροστά στην οθόνη για τα παιδιά.


ΣΗΜΑΝΤΙΚΑ NEA: Ο σχεδιασμός Τσίπρα για να αποφύγει τη στρατηγική ήττα!!!\nΟ σχεδιασμός Τσίπρα για να αποφύγει τη στρατηγική ήττα!!!\nΌπως όλα δείχνουν θα υπάρχουν δύο αξιοσημείωτα...\nΌσο περνούν οι μέρες αποκαλύπτεται ο σχεδιασμός τους Αλέξη Τσίπρα με τον οποίο θα οδηγήσει το κόμμα του στις εκλογές, όποτε κι αν αποφασίσει να γίνουν και πάντως το αργότερο σε ένα χρόνο από τώρα.\nΌπως ολοκληρώνεται το παζλ όλα δείχνουν ότι δεν πρόκειται να υπάρξει καμία ουσιαστική έκπληξη από αυτές που κάνουν τη διαφορά, ανατρέπουν το κλίμα ή δημιουργούν προσδοκίες.\nΞεκινώντας από σήμερα, ο Αλέξης Τσίπρας αλλάζει τον γραμματέα του κόμματός του.\nΌπως όλα δείχνουν, τοποθετεί τον Πάνο Σκουρλέτη στη θέση του Παναγιώτη Ρήγα που δεν αποκλείεται να λάβει ως αντίδωρο -για το άδειασμά του- κάποια θέση υφυπουργού στο νέο κυβερνητικό σχήμα.\nΟ Παναγιώτης Σκουρλέτης, ένα πρόσωπο στην ηγεσία του ΣΥΡΙΖΑ που έχει τη δική του ατζέντα, τις δικές του φιλοδοξίες και στρατηγικές συμμαχίες.\nΤον προτιμά εκεί ο Αλέξης Τσίπρας παρά το γεγονός ότι δεν θα δουλεύει γι αυτόν με τη στενή έννοια του όρου.\nΑντικειμενικά όμως έχει περισσότερες δυνατότητες από τον σημερινό και επίσης στο τέλος της προεκλογικής διαδρομής κανείς δεν θα μπορεί να χρεώσει στον πρωθυπουργό αποκλειστικά το εύρος της ήττας, όποιο κι αν είναι αυτό.\nΑπό εκεί και πέρα αναμένεται ο ανασχηματισμός, μέσα στα επόμενα 24ωρα καθώς πρέπει να αλλάξει το κυβερνητικό σχήμα τουλάχιστον μια εβδομάδα πριν από τη ΔΕΘ.\nΌπως όλα δείχνουν θα υπάρχουν δύο αξιοσημείωτα:\nΗ είσοδος στην κυβέρνηση προσώπων της νεότερης γενιάς του ΣΥΡΙΖΑ που κατά τεκμήριο ανήκουν κυρίως στην πρωθυπουργική επιρροή, χωρίς να αποκλείονται και μικρές εκπλήξεις προώθησης στελεχών από τους 53+.\nΚαι η υπουργοποίηση πρώην στελεχών του ΠΑΣΟΚ που είτε έχουν προσχωρήσει στο ΣΥΡΙΖΑ εδώ και καιρό (π.χ. Λούκα Κατσέλη), είτε βρίσκονται στον περίβολο περιμένοντας σιωπηλοί (π.χ. Μαριλίζα Ξενογιανακοπούλου).\nΠροφανώς ο πρωθυπουργός γνωρίζει ότι τα συγκεκριμένα αυτά πρόσωπα και μερικά ακόμη που ακούγονται δεν μπορούν να του προσφέρουν τίποτε, ούτε καν σε επίπεδο επικοινωνιακών εντυπώσεων.\nΑλλά παρ’ όλα αυτά δεν αποκλείεται να το κάνει μη έχοντας κάτι καλύτερο αυτή τη στιγμή.\nΤέλος, στο θέμα του ανασχηματισμού έχει σημασία και ποιοι –εκτός του κ. Σκουρλέτη- θα κληθούν να αποχωρήσουν και για ποιο λόγο θα συμβεί αυτό.\nΟι πυκνές εξελίξεις θα συνεχιστούν καθώς το επόμενο Σαββατοκύριακο ο πρωθυπουργός θα εγκαινιάσει τη ΔΕΘ και εκεί θα πρέπει να ξετυλίξει όλη του την οικονομική στρατηγική κηρύσσοντας παράλληλα και… επισήμως μια παρατεταμένη προεκλογική περίοδο που μάλλον κακό θα κάνει στην οικονομία.\nΗ κυβέρνηση έχει καταστήσει κομβικό σημείο της επικοινωνιακής της στρατηγικής το θέμα των συντάξεων που η ίδια φυσικά έχει δημιουργήσει.\nΣυγκλίνουσες πληροφορίες αναφέρουν ότι έχει ήδη συμφωνηθεί μια μικρή παράταση στην εφαρμογή της περικοπής αλλά αυτό θα παρουσιαστεί στην… ώρα του ως επιτυχία μετά από διαπραγμάτευση.\nΦυσικά κανείς στην κυβέρνηση δεν θα πει τι θα συμβεί μετά τη λήξη της παράτασης.\nΓι αυτό το λόγο ο πρόεδρος της ΝΔ Κυριάκος Μητσοτάκης αποφάσισε να ανακοινώσει από τώρα ότι προτίθεται να καταργήσει όλο το νόμο Κατρούγκαλου για τις συντάξεις προκειμένου να ακυρώσει ένα από τα ελάχιστα σημεία στα οποία ο ΣΥΡΙΖΑ μπορεί να κερδίσει προεκλογικούς πόντους.\nΑνεξαρτήτως αυτών, είναι σαφές ότι ο πρωθυπουργός έχει αρχίσει να συνειδητοποιεί ότι η δεδομένη ήττα μπορεί να απέχει λίγο από τη «στρατηγική» ήττα και αυτό φυσικά δεν του αρέσει καθόλου.\nΣε αυτό το μοτίβο αναμένεται και ο νέος κύκλος της συζήτησης και των δικαστικών διερευνήσεων για σκάνδαλα του παρελθόντος.\nΤο πρόβλημα όμως είναι ότι αυτά λειτουργούν καλύτερα όταν συμβαίνουν σε ανύποπτο χρόνο και όχι παραμονές εκλογών.\nΓιατί τότε συνήθως εκλαμβάνεται επηρεασμού των ψηφοφόρων και αυτό μπορεί να έχει αντίθετα αποτελέσματα.


Όταν οι «δράκοι»… πνίγηκαν! (vid) – Όλα Πράσινα\nΣαν σήμερα, το 1995, ο Παναθηναϊκός στο δρόμο του προς τα ημιτελικά του Τσάμπιονς Λιγκ, κατόρθωσε να επιβληθεί της Πόρτο στην Πορτογαλία με σκορ 0-1, χάρη σε γκολ του Δημήτρη Μάρκου, και ενώ οι «πράσινοι» έπαιζαν με 10 παίκτες!\nΟ Αλέξης Αλεξούδης είχε αντικρίσει τη δεύτερη κίτρινη κάρτα στο παιχνίδι, αποχωρώντας προς τα αποδυτήρια στο 35ο λεπτό του αγώνα. Όμως αυτό δεν πτόησε το «Τριφύλλι», το οποίο πέτυχε μια μεγαλειώδη νίκη, ακόμα και με παίκτη λιγότερο. «Δράστης», ο Δημήτρης Μάρκος, που με ένα σουτ… «κεραυνό» εκτέλεσε τον Βίτορ Μπαΐα και χάρισε τους 3 βαθμούς στους «πράσινους».\nΓια την ιστορία, ο Παναθηναϊκός ολοκλήρωσε τη φάση των ομίλων με 11 βαθμούς και προκρίθηκε στους «8» της διοργάνωσης μαζί με τη Ναντ, αφήνοντας εκτός τις Πόρτο και Άαλμποργκ.\nΠαράλληλα, η νίκη αυτή αποτελεί το πρώτο «διπλό» ελληνικής ομάδας στην κορυφαία διασυλλογική διοργάνωση.\nΠόρτο (Μπόμπι Ρόμπσον): Μπαΐα, Πίντο (55’ Φόλια), Σάντος, Άλβες, Κάρλος, Έμερσον, Σεκρετάριο (84’ Μπίνο), Μπάρος (76’ Κόουτο), Ντομίνγκος, Λάπατι, Ντρούλοβιτς.\nΠαναθηναϊκός (Χουάν Ραμόν Ρότσα): Βάντσικ, Αποστολάκης, Ουζουνίδης, Γεωργιάδης ΓΧ (36’ Λαγωνικάκης), Καλιτζάκης, Μπορέλι (77’ Καπουράνης), Μάρκος, Γιώργος Σ. Γεωργιάδης, Γιώργος Δώνης (82’ Κολιτσιδάκης), Αλεξούδης, Βαζέχα.


Περιφερειάρχης Νοτίου Αιγαίου κατά Τσιρώνη για Καστελόριζο: Εγκληματικό το timing της δήλωσης\nΔημοσίευση 26 Μαρτίου 2019, 10:00 / Ανανεώθηκε 26 Μαρτίου 2019, 10:00\n«Η γεωγραφία είναι η προβολή της Ιστορίας στον χρόνο»\nΤα γυρίζει ο Τσιρώνης: Ποτέ δεν είπα ότι το Καστελόριζο δεν ανήκει στο Αιγαίο\nΒόζενμπεργκ στα «Ακραία Φαινόμενα»: Δεν είναι τυχαία η δήλωση Τσιρώνη - Επιχαίρει η Τουρκία\n«Εγκληματικό» χαρακτήρισε ο περιφερειάρχης Νοτίου Αιγαίου, Γιώργος Χατζημάρκος, το timing που επέλεξε ο Γιάννης Τσιρώνης να δηλώσει ότι «(γεωγραφικά) το Καστελόριζο δεν ανήκει στο Αιγαίο». Μία δήλωση την οποία - μετά τις έντονες αντιδράσεις που προκάλεσε - ο βουλευτής του ΣΥΡΙΖΑ επιχείρησε να τη… μαζέψει.\nΜιλώντας στους «Αταίριαστους» στον ΣΚΑΪ, ο κ. Χατζημάρκος σχολίασε σε έντονο ύφος: «Οι δηλώσεις ενός δημόσιου προσώπου κρίνονται από τρεις παραμέτρους: τη θέση που κατέχει, το περιεχόμενο της δήλωσης και το timing που γίνεται αυτή. Στη συγκεκριμένη περίπτωση, το timing ήταν εγκληματικό. Η γεωγραφία είναι η προβολή της Ιστορίας στον χρόνο» και πρόσθεσε:\n«Το timing όταν δεν εξυπηρετεί τους δικούς σου σκοπούς, μπορεί να αξιοποιηθεί από κάποιους για τους ακριβώς αντίθετους σκοπούς».\nΤην άποψη πως δεν είναι τυχαία η δήλωση του Γιάννη Τσιρώνη για το Καστελόριζο είχε διατυπώσει και η Ελίζα Βόζενμπεργκ μιλώντας στα «Ακραία Φαινόμενα» με τον Τάκη Χατζή και τον Δημήτρη Καμπουράκη.\n«Προσωπικά δεν θεωρώ τυχαία τη δήλωση του Γιάννη Τσιρώνη. Την θεωρώ ενταγμένη μέσα σε μία ευρύτερη πολιτική που ασκείται από την κυβέρνηση. Θυμίζω ότι ο πρωθυπουργός μίλησε για την ανάγκη, ούτε λίγο, ούτε πολύ, να εφαρμοστεί το μοντέλο της συμφωνίας των Πρεσπών και στα ζητήματα διεκδικήσεων της Τουρκίας στο Αιγαίο. Ο κ. Κοτζιάς είπε ότι δεν πρέπει να είμαστε μονοφαγάδες. Ο κ. Παππάς μας είπε ότι το Μακεδονία Ξακουστή αναφερόταν στο «Μακεδονία» των Σκοπίων», είπε αρχικά η υποψήφια ευρωβουλευτής της ΝΔ και πρόσθεσε: «Εδώ κάτι υπάρχει που δεν γνωρίζουμε. Αυτό το οποίο γνωρίζουμε είναι πως από αυτές τις προκλητικές δηλώσεις επιχαίρει η Τουρκία».\nΤη Δευτέρα ο κ. Τσιρώνης αρνήθηκε κατηγορηματικά πως δήλωσε ότι το Καστελόριζο δεν ανήκει στο Αιγαίο. «Δεν είπα ποτέ ότι το Καστελόριζο δεν ανήκει στο Αιγαίο», είπε μιλώντας στον ΑΝΤ1 ο πρώην υπουργός και εξήγησε: «Συζητούσαμε για το πού βρίσκεται το Καστελόριζο και το πόσο σημαντικό είναι να έχουμε συμφέροντα. Προσπαθούσα να εξηγήσω ότι επειδή το Καστελόριζο είναι νότια της Τουρκίας, δημιουργεί συμφέροντα για την Ελλάδα στην περιοχή εκείνη που είναι μόλις 140 μίλια από την Κύπρο. Γεωγραφική ήταν η συζήτηση».\n«Για παράδειγμα τα Κύθηρα ανήκουν στην Αττική, αλλά είναι νησί του Μυρτώου. Αυτή είναι η διαφορά του πού βρίσκομαι και πού ανήκω» πρόσθεσε.\nΠροφάσεις εν αμαρτίαις μετά τις δηλώσεις του στο Open, όπου επιχειρηματολογούσε δήθεν για γεωγραφικούς όρους ότι το Καστελόριζο δεν είναι στο Αιγαίο. Όπως χαρακτηριστικά είχε πει: «Το ελληνικό, ελληνικότατο Καστελόριζο δεν είναι στο Αιγαίο. Γεωγραφικά δεν είναι στο Αιγαίο τι να κάνουμε τώρα. Είναι στην ανατολική Μεσόγειο. Δεν είναι στο Αιγαίο. Το Αιγαίο είναι μια θάλασσα που φτάνει μέχρι την Κω και τη Ρόδο».